Selena
Selena Quintanilla-Perez (geboren on þǣm 16 dæge Ēastermōnaþes þæs 1971 gēares - cwæl on þǣm 31 dæge Hrēþmōnaþes þæs 1995 gēares) wæs Norþamericisc sangere and sangwrītere, salticge, līcen, hræglwīsena amearciend , plegestre, and and swēghorda forþberend, sēo þe hafaþ geworden gehāten "Sēo Cwēne Texiscdrēames".[1] Hēo wæs þæt giengeste cild Mexiciscamericisces tēames, and ūtsende hire forme swēghord þǣr hēo wæs twelfa gēara. Hēo feng Female Vocalist of the Year mid þǣm Tejano Music Awards þæs 1987 gēares and namm swēgwrītungcartan mid EMI sumum gēarum þǣræfter. Hire nama wēox geond þā ǣrran 1990 gēar, ānlīce on Spēoniscsprǣcigum landum.
Selena fornamm gīet māran brēmnisse on Norðamerice æfter hēo wæs gecweled fram Yolanda Saldívar þā þā hēo wæs 23 gēara; Yolanda wæs se foresittend hire folgiendgyldes. On þǣm 12 dæge Solmōnaðes þæs 1995 gēares, twǣm wucum æfter hire dēaðe, George W. Bush, þe wæs þā se wealdend Texases, hēt þæt hire gebyrddæg scolde weorðan gemynddæg, "Selena Day", in Texase.[2] Warner Bros forbǣr Selena, scēawspell gegrundod on hire līfe þe hæfde Jennifer Lopez tō forman līcettende, in þǣm 1997 gēare. Selene līf wæs ēac se grund þæs drēamscēawspelles Selena Forever þe hæfde Veronica Vazquez tō Selene. Siþþan Ǣrran Līðan þæs 2006 gēares, Selena wæs gemuned mid stǣrhūse and bræsenre sōþgrēatlicre gelīcnesse, þā sind bū gesōht fram hundredum hire folgienda ǣlcre wuce.